लियॉन थेरेमिन
लेव सर्गेईविच टर्मेन, ( रूसी: Ле́в Серге́евич Терме́н) (27 अगस्त 1896-3 नवम्बर 1993 (अमेरिका में लियॉन थेरेमिन; Léon Theremin) एक रूसी और सोवियत आविष्कारक था। थेरेमिन को उसके द्वारा अविष्कृत थेरेमिन नामक वैद्युत-वाद्ययन्त्र के लिए जाना जाता है। थेरेमिन शुरुआती इलेक्ट्रॉनिक संगीत वाद्ययंत्रों मे से एक था और यह पहला ऐसा इलेक्ट्रॉनिक संगीत वाद्ययंत्र था जिसका उत्पादन बड़े पैमाने पर किया गया था। थेरेमिन ने अन्तर्ग्रथ का भी अविष्कार किया था, जो कि किसी वीडियो संकेत की तस्वीर की गुणवत्ता में सुधार लाने की एक तकनीक है, साथ ही इसका प्रयोग व्यापक रूप से वीडियो और टेलीविजन प्रौद्योगिकी के क्षेत्र में किया जाता है। थेरेमिन द्वारा अविष्कृत "द थिंग" नामक एक जासूसी उपकरण को आरएफआईडी प्रौद्योगिकी का एक पूर्ववर्ती माना जाता है।